[  Print this article](javascript:printArticle();) [✉  Send e-mail](mailto:?subject=%CE%9D%CE%AD%CE%B1%20%CF%80%CE%B1%CF%81%CE%AC%CF%84%CE%B1%CF%83%CE%B7%20%CF%83%CF%84%CE%BF%20%CE%B4%CE%B9%CE%B1%CE%B3%CF%89%CE%BD%CE%B9%CF%83%CE%BC%CF%8C%20%CE%B3%CE%B9%CE%B1%20%CF%84%CE%BF%CE%BD%20%CE%92%CE%9F%CE%91%CE%9A%20-%20www.b2green.gr&body=%CE%94%CE%B9%CE%AC%CE%B2%CE%B1%CF%83%CE%AD%20%CF%84%CE%BF,%20%CE%AD%CF%87%CE%B5%CE%B9%20%CE%B5%CE%BD%CE%B4%CE%B9%CE%B1%CF%86%CE%AD%CF%81%CE%BF%CE%BD%20-%20http://www.b2green.gr/el/post/61370/nea-paratasi-sto-diagonismo-gia-ton-voak" \t "_blank" \o "Ενημέρωση)

**Νέα παράταση στο διαγωνισμό για τον ΒΟΑΚ** [**ΒΟ**](https://www.b2green.gr/el/search.php?q=%CE%92%CE%9F%CE%91%CE%9A&p=0)[✖](https://www.b2green.gr/el/#close-alert)

Παράταση για τις 8 Οκτωβρίου πήρε ο διαγωνισμός για τον Βόρειο Οδικό Άξονα Κρήτης (ΒΟΑΚ).

Η χορήγηση παράτασης στην προθεσμία υποβολής του φακέλου εκδήλωσης ενδιαφέροντος κρίθηκε εύλογη λόγω της πολυπλοκότητας και των απαιτήσεων στη σύνταξη του φακέλου εκδήλωσης ενδιαφέροντος των υποψήφιων επενδυτών.

Η παράταση δόθηκε και για τα δύο τμήματα του έργου, τόσο για το Χανιά – Ηράκλειο, όσο και για το Χερσόνησος – Νεάπολη.

Συνολικά με την μελέτη που έχει ήδη εκπονηθεί, θα γίνει αναβάθμιση στο 80% του συνολικού μήκους του Βόρειου Οδικού Άξονα. Στο πλαίσιο της αναβάθμισης, προβλέπεται η κατασκευή 40 νέων γεφυρών και οκτώ νέων σηράγγων.

Ακόμη, προβλέπονται νέες χαράξεις στα τμήματα Καλάμι-Καλύβες, Βρύσες-Πετρές-Ατσιπόπουλο, περιοχή Σισών, Αγία Πελαγία-Παλαιόκαστρο και Ταρμαράς-Σεληνάρι.

Σε όλο το μήκος του δρόμου θα υπάρχουν τέσσερις λωρίδες κυκλοφορίας, ενώ προβλέπεται και η δημιουργία παράπλευρου οδικού δικτύου.

Επίσης, θα υπάρχει κεντρικό προστατευτικό στηθαίο. Με βάση τη μελέτη, θα κατασκευασθούν και 51 ανισόπεδοι κόμβοι όπου θα υπάρχει φωτισμός.